**Hypotermi** (nedkjøling) er definert som kjernetemperatur målt til under 35 ℃ hos mennesker. Graden av hypotermi deles inn i mild, moderat og alvorlig/dyp. Ved mild hypotermi reagerer kroppen med ufrivillig, rytmisk skjelving, slik skjelving avtar når kjernetemperaturen synker under 32℃ (moderat hypotermi).

Fordi mange termometre av dårlig kvalitet kan ha dårlig sensitivitet for lav temperatur og målinger i munn, armhule og øre, blir kjernetemperaturen målt rektalt. Nedkjøling av pasienter som har blitt gjenopplivet etter hjertestans til 32-34 ℃ brukes for å beskytte hjernen mot iskemi (for lite oksygen). Nedkjøling beskytter hjernen mot lavt oksygennivå i blodet. Dette forklarer også hvorfor noen mennesker overlever hjertestans over mange timer og med svært lave kjernetemperaturer. Likevel er hypoterme pasienter svært utsatt for å få hjerterytmeforstyrrelser og andre komplikasjoner. Slike pasienter kan varmes med med hjerte-lunge-maskin på sykehus med spesialkompetanse.

Ved skader, for eksempel ved trafikkulykker, vil nedkjøling av den skadede fort føre til komplikasjoner i tillegg til andre pådratte skader. Ettersom en bevistløs eller lammet person har liten eller ingen muskelaktivitet som skaper varme, blir nedkjølingen betydelig raskere enn hos sammenlignet med en som er i aktivitet.

Symptomer
---------

### Mild hypotermi – 35–32 ℃

Fryser og klarer ikke slappe av, redusert stemningsleie. Blek og kald hud, økt blodtrykk, raskere puls og pust. Dårlig finmotorikk og etter hvert også grovmotorikk. Kroppen skjelver for å produsere varme. Redusert oksygen til hjernen gir redusert bevissthet.

### Moderat hypotermi – 32–30 ℃

Føler seg søvnig og kan ha paradoks varmefølelse der for eksempel pasienten kler av seg. Langsommere pust og redusert bevissthet. Skjelving har avtatt.

### Dyp hypotermi – under 30 ℃

Bevisstløs, går mot komatøs (skinndød), som kan være vanskelig å skille fra klinisk død. Dilaterte pupiller som blir lysstive etter hvert. Langsom pust (ca. 2–3 ganger pr. minutt ved 20 °C.)

Ved 27–28 ℃ inntreffer bevisstløshet.

Hjertet pumper saktere, dermed får hodet mindre oksygen og greier ikke å fungere i så lav temperatur og slår seg derfor i hvilemodus for å gi energi til resterende vitale organer.

Faresituasjoner og -momenter
----------------------------

### Situasjoner

* I alle tilfeller der pasienten ligger passivt direkte på bakken
* Ved opphold i sjøen i forbindelse med ulykker
* Lav aktivitet i kulde
* Nedkjøling skjer og mye raskere i kombinasjon med skade/sykdom/alkoholinntak som påvirker allmenntilstanden
* Når pasienten har en annen skade, f.eks blødning, også dersom det er 30 ℃ i luften. Soldater som er blitt skutt i Irak/Afghanistan har fått hypotermi.

### Faremomenter

* Øker blødningsfaren / senker levringsevne (koagulering, blodet stopper, blodet er tynt)
* Tapper pasienten for krefter
* Er i seg selv livstruende opp mot hjertestans

Litteratur
----------

* Store medisinske leksikon
* NHI

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NDL **·** NKC
 |